Garman – UCanPoopToo
Garman, K., & Ficca, M. (2012). Managing encopresis in the elementary school setting: The school nurse’s role. The Journal of School Nursing, 28(3), 175-180. Stroper in hof dalk betrokke by Pilanesberg-voorval | Netwerk24
Twee van Jan Taks vas ná gekonkel met data
Regstreeks (SA 100/3): Sri Lanka t. SA
Deur Susan Cilliers 12 Julie 2018 17:56
Een van drie mans wat vermoedelik betrokke was by die stroping van drie renosters in die Pilanesberg-natuurreservaat het Donderdag in die landdroshof in Mogwase, naby Sun City, verskyn.
Arnelo Mhlanga (39) is op 2 Julie in hegtenis geneem nadat die bestuurder van ’n Mazda-bakkie, waarin Mhlanga was, glo net buite Pilanesberg vir natuurbewaarders weggejaag en ’n ent verder in ’n boom vasgery het.
Een van die renosters wat gestroop is, word ondersoek vir bewyse ná die stroping vroeg in Julie in die Pilanesberg-natuurreservaat. Foto: SAPD
Mhlanga is op die toneel in hegtenis geneem, maar sy vermeende makkers kon daarin slaag om te ontsnap en is nog op vrye voet. Drie stelle renosterhorings, ’n geweer en ’n byl is in die voertuig gevind.
Dít nadat twee gestroopte renosterkoeie en ’n kalfie se karkasse die naweek van 1 Julie in Pilanesberg gevind is.
Mhlanga het reeds op 4 Julie die eerste keer in die hof verskyn. Die saak teen hom is Donderdag tot Maandag uitgestel vir die aanstel van ’n prokureur, sê kapt. Aafje Botma, polisiewoordvoerder in Noordwes.
Mhlanga bly in aanhouding. Hy word aangekla van die besit van renosterhorings en die onwettige besit van ’n vuurwapen en ammunisie.
Die drie stelle renosterhorings wat by die drie verdagtes gevind is nadat hulle glo vir natuurbewaarders probeer wegjaag het.Foto: SAPD
In ’n inskrywing op Pilanesberg se Facebook-blad kort ná die stroping, is geskryf lede van die park se renosterbeskermingseenheid het op Maandagoggend 2 Julie gesien hoe drie mans die park in ’n voertuig verlaat. Hulle het hulle agterna gesit. Die ongeluk het kort daarna tussen Madikwe en Sun City gebeur.
Botma sê die lede van die eenheid het die polisie in kennis gestel en hulle was gou op die toneel.
Luidens die inskrywing op die park se Facebook-blad is dit hoogs waarskynlik dat Mhlanga en sy vermeende makkers die twee koeie en ’n kalfie gestroop het omdat dit strook met die drie stelle horings wat in hul voertuig gekry is.
“Dit breek ons hart dat ons hierdie pragtige diere faal, al doen ons alles binne ons vermoë om hulle te beskerm,” het die park op sy Facebook-blad geskryf.
“Die regering moet erken dis ’n krisis. Ons het ’n sterk regspan nodig om vir renosters te veg, selfs ná hul dood. Bewusmaking is die sleutel tot meer ondersteuning, want dis nodig om spanne op die grond te help. Geldelike steun is ook nodig om die regte toerusting te kry. Dis ’n eindelose stryd, ons doen ’n beroep op julle om nie jul rug op hierdie onskuldige diere te draai nie”.
Meer oor: Arnelo Mhlanga | Pilanesberg-Natuurreservaat | Renosters | Stropers | Hof
3 renosters in Pilanesberg-park gestroop